Tiltale for spirituskørsel på uindregistreret lille knallert, jf. færdselslovens § 117c, jf. § 53, stk. 1 samt overtrædelse af færdselslovens § 118, jf. § 81, stk. 1 og § 105, stk. 1, jf. § 106, stk. 2
Ret: Retten i Nykøbing Falster (1. instans)
Faggruppe: Straffesag — Øvrige straffesager
Sagsemner: Færdsel;

/

RETTEN I NYKØBING F.

D O M

afsagt den 19. december 2012

Rettens nr. 1-4252/2012
Politiets nr. 1900-80201-00425-12

Anklagemyndigheden
mod
Tiltalte
CPR nr.

Anklageskrift er modtaget den 17. oktober 2012.

Tiltalte er tiltalt for

1.

færdselslovens § 117c, jf. § 53, stk. 1, spirituskørsel, ved den 23. juni 2012
kl. 16.27 at have ført uindregistreret lille knallert, mrk. PGO ad Vej ved nr.
57, i By efter at have indtaget spiritus i et sådant omfang, at
alkoholkoncentrationen i blodet under eller efter kørslen oversteg 0,50
promille.

2.

færdselslovens § 118, jf. § 81, stk. 1 og § 105, stk. 1, jf. § 106, stk. 2, ved
den 23. juni 2012 kl. 16.25 at have ført lille knallert, mrk. PGO ad Vej mod
øst ved nr. 57, i By uden at anvende fastspændt styrthjelm, ligesom der
ikke var tegnet ansvarsforsikring for køretøjet.

Påstande

Anklagemyndigheden har nedlagt påstand om bøde- og fængselsstraf.

Tiltalte har erkendt sig skyldig.

Sagens oplysninger

Der er afgivet forklaring af tiltalte.

Forklaringen er lydoptaget og gengives ikke i dommen.

Der blev den 23. juni 2012 kl. 17.23 taget en blodprøve fra tiltalte. I blod-
Std 75327



/

side 2

prøven blev der fundet en mindsteværdi på 1,98 promille alkohol.

Tiltalte er af betydning for sagen tidligere straffet

ved den 18. februar 2010 overfor Sydsjællands og Lolland-Falsters Politi at
have vedtaget en bøde samt frakendelse af førerretten i 3 år fra den 22.
september 2009 for overtrædelse af færdselslovens § 53, stk. 1.

ved Nykøbing Falster rets dom af 29. marts 2011 med fængsel i 20 dage
betinget med vilkår om samfundstjeneste, bøde samt frakendelse af fø-
rerretten i 5 år fra den 21. september 2012 for overtrædelse af færd-
selslovens § 53, stk. 1.

Tiltalte har om sine indtægtsforhold forklaret, at han oppebærer kontant-
hjælp, hvilket han har gjort i de sidste 3-4 år.

Rettens begrundelse og afgørelse

Tiltalte har uden forbehold erkendt sig skyldig. Tilståelsen støttes af de op-
lysninger, der i øvrigt foreligger. Det er derfor bevist, at tiltalte er skyldig

Straffen fastsættes til fængsel i 10 dage, jf. færdselslovens § 117 c, jf. § 53,
stk. 1.

Der er herved lagt vægt på, at tiltalte to gange tidligere er straffet for spiri-
tuskørsel.

Tiltalte skal endvidere betale en bøde på 1.000 kr., jf. færdselslovens § 118
a, stk. 4, jf. § 118, jf. § 81, stk. 1, og § 105, stk. 1, jf. § 106, stk. 2.

Der er ved udmålingen af bøden taget hensyn til tiltaltes økonomiske for-
hold.

Forvandlingsstraffen fastsættes som nedenfor bestemt.

Thi kendes for ret:

Tiltalte skal straffes med fængsel i 10 dage.

Tiltalte skal betale en bøde på 1.000 kr.

Forvandlingsstraffen for bøden er fængsel i 6 dage.

Tiltalte skal betale sagens omkostninger.

Dommer



/